William Golding

Sir William Gerald Golding () var ein britisk forfattar.
mini|Minneplakett på Bishop Wordsworth's School i Salisbury der William Golding var lærar i  1945–1962.

Golding fekk Nobelprisen i litteratur i 1983 for «romananane sine, som med klårleiken til den realistiske forteljande kunsten og mytanes mangfald og allmenngyldigheit, set lys på menneska sine tilhøve i dag.»for his novels which, with the perspicuity of realistic narrative art and the diversity and universality of myth, illuminate the human condition in the world of today.Nobelpristildelinga 1983

I ei kåring arrangert av The Times i 2008 blei Golding rangert som nummer tre på ei liste over dei 50 største britiske forfattarane sidan 1945.The 50 greatest British writers since 1945. The Times 5. januar 2008.

 Liv 
Golding byrja å skrive som sjuåring. Han måtte motviljug ta til med eit studium i naturvitskap, men hoppa etter to år over til å studere engelsk litteratur. Golding gav ut si første bok, diktsamlinga Poems (1934) då han var 23 år. Under den andre verdskrigen tenestegjorde han som marineoffiser og krigserfaringane prega dei seinare arbeida hans. Etter krigen underviste han i engelsk i Salisbury fram til 1961 då inntektene frå bøkene hans gjorde at han kunne slutte som lærar. Etter eitt år som Writer-in-residence ved Hollins College i Virginia kunne han leve som frittståande forfattar. 

 Litteratur 
I romanane sine etterrøkjer Golding ved bruk av symbolsk-allegoriske litterære former det metafysiske grunnlaget for eksistensen – overleving, skuld, forsoning og frelse. I byrjinga var ikkje manuskripta hans spesielt etterspurde: den seinare suksessen Fluenes herre blei avvist av meir enn 20 forlag, men då den til slutt kom ut i 1954 blei denne forteljinga om opplevinga til ei gruppe stranda skoleelevar til ein bestseljar både i USA og i Storbritannia. Dei seinare bøkene hans klarte ikkje å matche denne suksessen.

 Utmerkingar 
 1966 Commander of the British Empire
 1980 Booker Prize for romanen Rites of Passage
 1983 Nobelprisen i litteratur
 1988 Knight Bachelor

 Verk 
 1934 Poems, dikt
 1954 Lord of the Flies, roman (Fluenes herre, ISBN 978-82-05-35154-7)
 1955 The Inheritors, roman (Arvtakerne, ISBN 978-82-7488-152-5)
 1956 Pincher Martin, roman
 1958 The Brass Butterfly, sceneverk
 1959 Free Fall, roman
 1964 The Spire, roman
 1965 The Hot Gates, essays
 1967 The Pyramid, roman
 1971 The Scorpion God, tre noveller
 1979 Darkness Visible, roman
 1982 A Moving Target, essays
 1984 The Paper Men, roman
 1985 An Egyptian Journal, reiseskildring
 1980 Rites of Passage
 1987 Close Quarters
 1989 Fire down Below
 1996 The Double Tongue, roman. Posthumt.

 Litteratur 
 John Carey: William Golding : the man who wrote "Lord of the flies"; a life, London : Faber and Faber, 2009, ISBN 978-0-571-23163-8
 Judy Golding: The children of lovers : a memoir of William Golding by his daughter, London : Faber and Faber, 2011, ISBN 978-0-571-27340-9

 Referansar 

 Bakgrunnsstoff 

 Offisiell heimeside
 Kortbiografi om William Golding og Fluenes herre  på williamgolding.de
 Biografi på nobelprize.org
 Nobelpristildelinga 1983

Kategori:Engelske forfattarar
Kategori:Engelskspråklege forfattarar
Kategori:Britiske nobelprisvinnarar
Kategori:Nobelprisen i litteratur
Kategori:Folk frå Cornwall